**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL BEVILTIŠKOS SKOLOS NURAŠYMO**

2021 m. gruodžio 17 d. Nr. 34-964

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 6.128 straipsnio 1 dalimi, Lietuvos Respublikos mokesčių administravimo įstatymo 93 straipsnio 1 dalies 7 punktu, Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių, patvirtintų Lietuvos Respublikos finansų ministro 2002 m. vasario 11 d. įsakymu Nr. 40 ,,Dėl Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“, 2.2 papunkčiu bei atsižvelgdama į Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo, patvirtinto Lazdijų rajono savivaldybės administracijos direktoriaus 2020 m. gruodžio 22 d. įsakymu Nr. 10V-1213 ,,Dėl Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo patvirtinimo“, 10 ir 12 punktus ir į Lazdijų rajono savivaldybės administracijos 2021 m. gruodžio 9 d. pasiūlymą Nr. 1-3452 ,,Dėl skolos pripažinimo beviltiška“, Lazdijų rajono savivaldybės taryba nusprendžia:

1. Pripažinti Lazdijų rajono savivaldybei nuosavybės teise priklausančio socialinio būsto mirusio nuomininko Mindaugo Neverdausko, gyvenusio Lazdijuose, M. Gustaičio g. 24-5, nuomos mokesčio nesumokėtą skolą – 9,52 Eur – beviltiška skola.
2. Pavesti Lazdijų rajono savivaldybės administracijos Centralizuotos buhalterinės apskaitos skyriui nurašyti beviltišką skolą iš apskaitos dokumentų.
3. Nustatyti, kad šis sprendimas per vieną mėnesį nuo paskelbimo (įteikimo) dienos gali būti skundžiamas Lietuvos administracinių ginčų komisijos Kauno apygardos skyriui, adresu: Laisvės al. 36, LT-44240 Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams, adresu: A. Mickevičiaus g. 8A, LT-44312 Kaunas, Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė